**Mesto Vrútky**

 Predkladacia správa

***Určené: na zasadnutie Mestského zastupiteľstva vo Vrútkach dňa 19.6.2018.***

**Názov materiálu: Urbanistická štúdia – centrum pred stanicou**

**Materiál obsahuje:** - predkladacia správa

- dôvodová správa

 ***Návrh na rozhodnutie* (uznesenie):**

**Mestské zastupiteľstvo vo Vrútkach**

**Schvaľuje** spracovanú Urbanistickú štúdiu – centrum pred stanicou variant „A“ (spracovateľ : Ing. arch. Trizuliak a kol., 04/2018), ktorej výstupy budú premietnuté spracovateľom Zmien a doplnkov č. 3 Územného plánu mesta Vrútky  do záväznej časti.

**Spracoval: Ing. Dušan Kramár** – vedúci odboru výstavby a ŽP

**Predkladá: Ing. Dušan Kramár** – vedúci odboru výstavby a ŽP

Vo Vrútkach, 19.6.2018

...................................................

 podpis predkladateľa

**Dôvodová správa:**

Mestské zastupiteľstvo vo Vrútkach schválilo uznesením MsZ č. 98/2017 obstarávací proces Zmien a doplnkov č.3 Územného plánu mesta Vrútky. Následne z toho vzišla požiadavka na doplnenie urbanistickej štúdie – Centrum pred stanicou. Zadanie pre uvedenú urbanistickú štúdiu bolo schválené uznesením MsZ č.14/2018. Od uvedeného dňa začala na tvorbe urbanistickej štúdie pracovať pracovná skupina zložená z poslancov MsZ, pracovníkov mesta, externých pracovníkov – obstarávateľa a spracovateľov ZaD č.3 a architektonického ateliéru Ing. arch. Trizuliaka.

Pravidelne sa komisia stretávala na MsÚ vo Vrútkach a priebežne kontrolovala a doplňovala požiadavky na tvorbu priestorového a funkčného rozloženia a návrhu  využitia riešeného územia v dvoch variantoch „A“ a „B“.

Na poslednom spoločnom stretnutí pracovnej komisie dňa 23.5.2018 bola oficiálne mestu Vrútky odovzdaná urbanistická štúdia v obidvoch variantoch. Komisia po prekonzultovaní obidvoch variantných riešení dospela k názoru, že pre mesto Vrútky bude najvhodnejšie a najvýhodnejšie prijať variant „A“. Na základe uvedeného bolo doporučené zvolať mimoriadnu pracovnú poradu poslancov, na ktorej by bolo potrebné oboznámiť všetkých prítomných poslancov s  obidvomi variantmi predmetnej štúdie. Na základe stretnutia väčšiny poslancov na mimoriadnej pracovnej porade dňa 5.6.2018, konzultácii s tvorcom štúdie, zodpovedaním otázok zo strany poslancov a členov stavebnej komisie, sa poslanecký zbor stotožnil s variantným riešením „A“.